తాజాగా విడుదలైన బాహుబలి-2 సినిమా ఎంతో మందికి దేశవ్యాప్తంగా పేరు ప్రఖ్యాతులు తీసుకొచ్చి పెట్టింది. ముఖ్యంగా ఈ సినిమాలో శివగామి పాత్ర పోషించిన రమ్యకృష్ణ, కట్టప్పగా నటించిన సత్యరాజ్ల నటనకు ప్రేక్షకులందరూ నీరాజనాలు పడుతున్నారు. అయితే తాజాగా వీరిద్దరూ కలిసి థియేటర్లలో బాహుబలి సినిమా చూస్తున్న అభిమానులకు షాకిచ్చారు.చెన్నైలోని ఓ థియేటర్లో బాహుబలి-2 ఫస్టాఫ్ చూసి డ్రింక్స్, స్నాక్స్ కోసం బయటకు వెళ్లిన ప్రేక్షకులు.. తిరిగి లోపలికి వచ్చి తెరపై వస్తున్న దృశ్యాన్ని చూసి షాకైపోయారు. ఎందుకంటే రాజమాత శివగామితో కట్టు బానిస కట్టప్ప రొమాన్స్ చేస్తూ కనిపించాడు. దీంతో వారికి కాసేసు ఏమీ అర్థం కాలేదు. శివగామి, కట్టప్ప మధ్య రొమాన్స్  ఏంటని వారంతా విస్తుపోయారు. అయితే చివరికి అదంతా పోతీస్ వస్త్ర దుకాణం వాణిజ్య ప్రకటన అని తెలుసుకుని అందరూ ఆశ్చర్యపోయారు. బాహుబలి సినిమాతో దేశవ్యాప్తంగా పేరు తెచ్చుకున్న రమ్యకృష్ణ, సత్యరాజ్లతో చేసిన ఈ యాడ్లో కూడా రమ్యకృష్ణ మహారాణిగానే కనిపిస్తుంది.  సత్యరాజ్ మాత్రం బాహుబలిలో పాత్రకు భిన్నంగా రాజుగా నటించాడు. సోషల్ మీడియాలో వైరల్గా మారిన  ఈ యాడ్ మాత్రం బాహుబలి ప్రేక్షకులకు కాస్త గట్టి షాక్నే ఇస్తోంది.
taajaagaa vidudalaina bahubali-2 sinima entho mandiki desavyaaptamgaa paeru prakhyaatulu teesukochi pettindi. mukhyamgaa ee cinemalo sivagami paatra pooshinchina ramyakrishna, kattappagaa natinchina satyarajla natanaku prekshakulandaru neeraajanaalu padutunnaru. ayithe taajaagaa veeriddaruu kalisi theaterlalo bahubali sinima chustunna abhimaanulaku shaakichaaru.chennailooni oo theaterlo bahubali-2 fastaf chusi drinks, snax kosam bayataku vellina prekshakulu.. tirigi lopaliki vachi terapai vastunna drushyaanni chusi shaakaipoyaaru. endukante rajamata sivagaamitoe kattu banisa kattappa romans chestu kanipinchaadu. deentho vaariki kasesu emi artham kaaledu. sivagami, kattappa madhya romans  entani vaarantaa vistupoyaaru. ayithe chivariki adanta pothis vastra dukaanam vaanijya prakatana ani telusukuni andaruu aascharyapoyaaru. bahubali sinimaatho desavyaaptamgaa paeru tecchukunna ramyakrishna, satyaraajlato chesina ee yaadlo kuudaa ramyakrishna maharanigane kanipistundi.  satyaraj maatram baahubalilo paatraku bhinnamgaa rajuga natinchaadu. soshal medialo vairalga maarina  ee yad maatram bahubali prekshakulaku kaasta gatti shakne istondi.